23/04/2018 | Administración LocalMunicipal
Carballo
Bases reguladoras da convocatoria de subvención dirixidas a entidades sen ánimo de lucro para actividades no eido dos Servizos Sociais no Concello de Carballo durante o ano 2018

Na sesión ordinaria da Xunta de Goberno Local de 9 de abril de 2018 foron aprobadas as bases reguladoras da convocatoria de subvención dirixidas a entidades sen ánimo de lucro para actividades no eido dos Servizos Sociais no Concello de Carballo durante o ano 2018 1.–OBXECTO DA CONVOCATORIA. A presente convocatoria pública ten por obxecto regular o procedemento da concesión de subvencións en réxime de libre concorrencia para fomentar as actividades que no eido dos servizos sociais promovan asociacións e entidades sen ánimo de lucro, que poidan ser consideradas de interese social para o Concello de Carballo, contribuíndo á consecución de actuacións que de xeito prioritario se dirixan á poboación máis desfavorecida.2.–BENEFICIARIOS. Poderán solicitar as subvencións reguladas na presente convocatoria: a) As asociacións e entidades xuridicamente constituídas sen ánimo de lucro, que teñan o seu domicilio social en Carballo, realicen actividades de interese municipal e se atopen debidamente inscritas no Rexistro de Asociacións da Xunta de Galicia regulado no Real decreto 949/2015, do 23 de outubro, polo que se aproba o Regulamento do Rexistro Nacional de Asociacións, e no Rexistro de Entidades Prestadoras de servizos sociais da Xunta de Galicia regulado no Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia. b) As entidades e asociacións sen finalidade de lucro, xuridicamente constituídas, aínda que non estean domiciliadas en Carballo, realicen actividades de interese municipal dentro do Concello ou en beneficio deste, e se atopen debidamente inscritas no Rexistro de Asociaciónsda Xunta de Galicia e no Rexistro de Entidades Prestadoras de servizos sociais da Xunta de Galicia Non poderán ser beneficiarias destas subvencións, nin subvencionables:  Aquelas entidades que non se atopen ao corrente no cumprimento das súas obrigas tributarias co Concello, Axencia Estatal de Administración Tributaria e coa Seguridade Social.  Aquelas actividades que non cumpran algún requisito dos establecidos nas presentes bases.3.–PROGRAMAS SUBVENCIONABLES. Poderán ser obxecto de subvención as accións de servizos sociais puntuais ou anuais dirixidas a:  á comunidade  á familia, infancia e mocidade  discapacitados/as  vellez  muller  drogodependencias e alcoholismo  minorías étnicas  delincuencia e reinserción de ex-internos  outras problemáticas de exclusión social.4.–CRITERIOS DE CONCESIÓN, CONTÍA E LÍMITE DAS SUBVENCIÓNS. A puntuación máxima para cada solicitude será de 100 puntos. Sendo necesaria unha puntuación mínima de 30 puntos para que o proxecto sexa subvencionado. A valoración de cada expediente de solicitude farase en función dos siguientes criterios: – En relación co proxecto: ata 50 puntos 1. Relevancia social do problema: máximo 10 puntos. – Moi relevante ou urxente: 10 puntos – Relevante pero sin urxencia: 5 puntos – Nada relevante: 0 puntos 2. Compatibilidade coas competencias municipais: máximo 10 puntos – Compatible: 10 – Non compatible: 0 3. Número previsible beneficiarios: máximo 15 puntos – +100 participantes: 15 puntos – Entre 50 e 100 participantes: 10 puntos – Entre 0 e 50 participantes: 5 puntos 4. Sostemento no tempo: máximo 10 puntos – Programas ou actividades a curto prazo: 5 puntos – Programas ou actividades a largo prazo: 10 puntos 5. Uso do galego na realización e difusión da actividade ou proxecto: 5 puntos – En relación coas características da entidade: ata 35 puntos 1. Especialidade da entidade en atención ao colectivo que se dirixe a atuación: máximo 10 puntos – Especialización nesa área: 10 puntos – Non especializados nesa área: 5 puntos 2. Antigüedade na Constitución da entidade: máximo 15 puntos – De 1 a 5 anos de traxectoria: 5 puntos – De 5 a 20 anos de traxectoria: 10 puntos – + de 20 anos: 15 puntos 3. Estructura e capacidade de xestión: máximo 10 puntos – Recursos Humanos propios: 5 puntos – Medios materiais propios: 5 puntos – Participación de voluntariado nas actividades subvencionadas: 5 puntos – Entidades inscritas no Rexistro Municipal de Entidades. Recollido no Cap II do Regulamento de Participación cicadá do Concello de Carballo(BOP n.º125, venres 2 de xuño de 2006): 10 puntos. A comisión de valoración outorgará a cada solicitude unha puntuación de acordo cos criterios establecidos. A contía da subvención estará en función dos puntos obtidos. A fórmula para determinar a cuantía da subvención será: CMS= Valor punto x puntos obtidos Contía da subvención (CMS) = Valor punto x puntos obtidos pola actividade ou proxecto. Cálculo do valor de cada punto: Valor punto = Presuposto total (60.000€) / Total de puntos obtidos por todas a actividades ou proxectos. Por regra xeral a subvención municipal non superará o 60% do orzamento total do proxecto ou actividade. Se unha vez aplicada a fórmula e feito o reparto entre as entidades subvencionadas existise sobrante, esté repartirase segundo a fórmula adaptada: CMS2: Valor punto2 x puntos obtidos Valor punto2 = Importe sobrante / Total de puntos obtidos por todas a actividades ou proxectos. E así sucesivamente ata esgotar a cuantía asignada a esta convocatoria. En ningún caso o importe da subvención será superior a cantidade solicitada. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custe total da actividade que se vai desenvolver. A subvención aprobada poderá ser revisada, unha vez coñecido o financiamento do gasto a través das achegas complementarias de axudas doutras entidades, así como, no seu caso, outros ingresos.5.–APLICACIÓN ORZAMENTARIA. Para a concesión destas axudas dirixidas á realización de actuacións puntuais ou de carácter anual no eido dos servizos sociais, destinarase un importe máximo de 60.000,00€ que se imputarán á aplicación “2310.48900 Subvención acción social a entidades” do Orzamento Xeral do Concello.6.–SOLICITUDES E DOCUMENTACIÓN PARA PRESENTAR. As asociacións, entidades ou interesados/as en obter subvención do Concello de Carballo, deberán solicitala mediante a presentación da documentación que se sinala a continuación: a) Instancia individualizada, en modelo normalizado, asinada polo/a peticionario/a ou no caso de persoas xurídicas, polo/a representante legal debidamente acreditada a representación. b) Fotocopia do Código de identificación fiscal (CIF), no caso de persoas xurídicas. c) Certificación da inscrición no Rexistro de Asociacións e de Entidades Prestadoras de servizos sociais da Xunta de Galicia. As persoas xurídicas de fóra do Concello xuntarán os estatutos que rexen a entidade, así como certificación que acredite os cargos representativos e domicilio social. d) Os datos bancarios da conta á que se poderá transferir o importe da subvención, debidamente certificada pola entidade bancaria. e) Certificado do secretario da entidade solicitante no que consten as subvencións e/ou axudas obtidas ou solicitadas para a mesma finalidade, con concreción da súa contía, comprometéndose a comunicarlle ao Concello de Carballo a concesión de calquera outra axuda ou subvención de entes públicos ou privados para a mesma finalidade. f) Xustificación documental dos requisitos esixidos nas bases. g) Autorización para recadar datos da Axencia Tributaria de estar ao corrente das súas obrigas tributarias e declaración de estar ao corrente das obrigas tributarias e coa Seguridade Social. h) Declaración de non ter pendente de xustificación ningunha subvención co Concello de Carballo. i) Declaración do número de beneficiarios directos ou/e indirectos da actividade solicitada. j) Proxecto explicativo e avaliado das accións que se pretenden realizar, con especificación entre outros de: data, lugar da celebración, responsable/s do desenvolvemento da acción, obxectivos e consideración de beneficiarios/as. k) Orzamento de gastos e ingresos da actividade que se solicita, detallando cada un dos gastos e ingresos.7.–PRESENTACIÓN. A instancia coa restante documentación para solicitar a subvención presentarase no Rexistro Xeral do Concello de Carballo ou por calquera das formas previstas no artigo 16.4 da Lei 39/2015, de 1 de outubro, de procedemento administrativo común das Administracións Públicas. O prazo de presentación de solicitudes será de 15 días naturais contados dende o seguinte a publicación do extracto da convocatoria no Boletín Oficial da Provincia da Coruña, a través da BDNS. No suposto de que as solicitudes presentadas non reúnan os requisitos sinalados, requiriráselles aos/ás interesados/as que no prazo de dez (10) días emenden as anomalías advertidas, procedéndose no caso contrario ao arquivo da solicitude.8.–AVALIACIÓN. As solicitudes presentadas serán valoradas de acordo cos criterios de outorgamento especificados nestas Bases. A concesión das axudas realizarase en réxime de concorrencia competitiva e resolverá a Xunta de Goberno Local, logo da proposta motivada da Comisión avaliadora correspondente. A dita comisión estará formada por: – Presidenta: concelleira delegada de Servizos Sociais. – Vogais: xefa de área do Departamento de Servizos Sociais e un/unha concelleiro/a delegado – Na comisión avaliadora actuará como secretario/a, sen voto, un/unha funcionario/a da unidade administrariva á que lle corresponda a súa tramitación.9.–RESOLUCIÓN DE SOLICITUDES. Na resolución, no caso de ser positiva, farase constar a contía da subvención concedida, programa subvencinado e condicións nas que se outorga. De non resolverse expresamente esta convocatoria no prazo de tres meses, contados a partir do día seguinte ao remate do prazo de presentación das solicitudes, entenderanse desestimadas.10.–ACEPTACIÓN DA SUBVENCIÓN E OBRIGAS DOS/AS PRECEPTORES/AS. A subvención entenderase aceptada polo/a solicitante se dentro do prazo dun mes seguinte á recepción da comunicación da concesión, non manifesta nada en contra. Os/as beneficiarios/as das subvencións, unha vez aceptadas estas, expresa ou tacitamente, quedarán obrigados/as a destinar os fondos percibidos para o obxecto concreto para o que foron concedidas. No caso de producirse calquera alteración importante no orzamento ou no proxecto da actividade deberá comunicarllo ao Concello. No caso de imposibilidade de realizar a actividade poderán solicitar que se lles autorice un cambio no obxecto da subvención e o Concello poderá autorizar este e manter a subvención. Os/as beneficiarios/as, ademais de realizar a actividade que fundamenta a concesión da subvención nos prazos sinalados, someterase ás actuacións de comprobación e seguimento da aplicación da subvención realizadas polo Concello de Carballo, cos medios que considere oportunos e facilitará canta información sexa requirida. A obtención concorrente de subvencións ou axudas outorgadas por outras Administracións, entidades ou persoas físicas poden dar lugar á reducción da achega municipal de forma proporcional. As entidades beneficiarias das subvencións da presente convocatoria quedan comprometidas a establecer de forma clara nos exemplares dos programas, carteis anunciadores, fotografías e demais material gráfico ou sonoro que publiquen con motivo do programa ou actividade subvencionada, mención expresa do financiamento do Concello de Carballo. Terá que incluírse o logotipo do Concello de Carballo, do mesmo tamaño, como mínimo, ao doutros posibles patrocinadores, cando a contribución económica non sexa superior á subvención concedida pola institución municipal. No caso de que se realice, todo o material gráfico correspondente á publicidade da actividade (carteis, revistas.) estará redactado sempre en galego.11.–XUSTIFICACIÓN E COBRO. Para poder percibir as subvencións concedidas de acordo coas prescricións destas bases, os/as beneficiarios/as presentarán a documentación xustificativa no Rexistro Xeral do Concello dentro do prazo de trinta (30) días seguintes á realización da actividade subvencionada e antes do 1 de decembro de 2018. A documentación xustificativa será a seguinte: a) Instancia subscrita polo/a presidente/a da entidade, asociación ou particular dirixida ao Sr. Alcalde-Presidente do Concello de Carballo, na que se solicite o pagamento da subvención no número de conta corrente indicada na solicitude. b) Memoria na que detalle a actividade realizada de conformidade coa achegada á instancia de solicitude de subvención e que conterá como mínimo os seguintes aspectos, temporalización da actividade, cuantificación e perfil dos destinatarios e resultados obtidos. c) Relación detallada das subvencións ou axudas obtidas doutras Administraciósn Públicas ou entidades privadas para o mesmo obxecto ou ben, declaración de non ter outras axudas ou subvencións públicas ou privadas para o mesmo obxecto. No caso de concorrencia de subvencións que se atopen xustificadas, achegarase certificación da Administración que a concedeu, na que se detallen os conceptos subvencionados, os importes xustificados e o período ao que se refiren os gastos d) Relación completa dos gastos da actividade, con identificación respecto a cada factura do emisor e número de documento, concepto, importe, data de emisión e data de pagamento. e) Facturas da actividade, que se presentarán por un importe igual ou superior á cantidade concedida. f) Declaración xurada do beneficiario que acredite que as facturas que se presentan como xustificantes foron aplicadas á actividade subvencionada. g) Un exemplar de toda a documentación impresa xerada pola actividade subvencionada, e na que quede constancia da difusión da colaboración do Concello de Carballo.12.–REQUISITOS DAS FACTURAS. As facturas que se acheguen como xustificantes da subvención deberán cumprir os requisitos seguintes: a) Ser orixinais ou fotocopias compulsadas polo secretario do Concello. b) Deberán cumprir os requisitos do art.6 do Real Decreto 1619/2012, do 30 de novembro c) Estar datadas no ano 2018. d) Conter o documento de identidade ou número de identificación fiscal do/a perceptor/a. e) Conter o selo de «pagado» ou presentar o xustificante de pago correspondente. f) Axustarse ao orzamento presentado ao formular a solicitude. g) Deberán especificar de forma detallada o número, concepto e características dos servizos prestados ou do material adquirido, os prezos unitarios así como calquera outra información que facilite a comprobación de que estes documentos se axustan ao obxecto da subvención. h) No caso de que existan gastos de persoal presentarase: Nóminas, boletíns de cotización á seguridade social(TC/1 e TC/2) ou os que os substitúan regulamentariamente e documentos de ingreso na Axencia Tributaria das retenciónspracticadas en concepto de IRPF. No suposto de que a subvención teña como destino pagamento de premios ou pagamento de axudas de custo, a entidade beneficiaria ven obrigada á retención do IRPF cos límites e excepcións da lexislación que rexe.13.–RECURSOS. Contra a resolución, que esgota a vía administrativa, os/as interesados/as poderán interpor recurso potestativo de reposición perante o órgano correspondente no prazo dun mes, a partir do día seguinte ao da recepción da resolución polo/a solicitante, segundo dispón os artigos 123 y 124 da Lei 39/2015, do 1 de outubro, do procedemento administrativo común das Administracións Públicas, ou ben ser impugnados directamente ante a orde jurisdiccional contencioso administrativo.14.–INCORPORACIÓN Ó REXISTRO PÚBLICO DE SUBVENCIÓNS E PUBLICACIÓN DA SUBVENCIÓN CONCEDIDA. En cumprimento do disposto no artigo 18.2 e 20 da Lei 38/2003, do 17 de novembro, xeral de subvencións e demáis normativa de desenvolvemento, o concello de Carballo remitirá á Base de datos nacional de subvencións información sobre a concesión das subvencións. Disposición adicional Para o non previsto nestas bases será de aplicación o disposto na Lei 38/2003, do 17 de novembro, xeral de subvencións, o R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia, a Ordenanza Xeral de Subvencións do Concello de Carballo e demais normativa aplicable. Carballo, 18-04-2018. O alcalde D. Evencio Ferrero Rodriguez